Marshall D. Sahlins.
**Marshall David Sahlins** (natus Sicagi Illinoesiae 27 Decembris 1930; ibidem in vico Hyde Park mortuus die 5 Aprilis 2021) fuit anthropologus culturalis Americanus, qui operibus ethnographicis de societatibus Pacificis et scripturis theoreticis innotuit. Charles F. Grey Distinguished Service Professor Emeritus anthropologiae et scientiarum socialium apud Universitatem Sicagoensem meruit.

Vita
----

Gradus B.A. et M.A. apud Universitatem Michiganensem accepit, a Leslio White praesertim doctus. Gradum Ph.D. apud Universitatem Columbianam anno 1954 accepit, praecipue a Carolo Polanyi et Iuliano Steward promotus. Ad Universitatem Michiganiam rediit, ubi doceret. Annis 1960 factus est recusator politicalis, potissimum contra Bellum Indosinense II. Habitavit annis 1960 exeuntibus Lutetiae, ubi Francicae industriam mentis recta didiscit, praesertim opus Claudii Lévi-Strauss et recusationes discipulorum Mense? 1968. Anno 1973, ad Universitatem Sicagoensem migravit, ubi docebat et egregius anthropologiae professor Caroli F. Grey demum meruit.

Sahlins praecipue studuit potestati qua cultura iudicia actionesque hominum format. Magnopere voluit probare culturam habere unicam ad homines "motivandos" vim, quae non e biologia deducitur. Primum conatus est notionem hominis oeconomici refutare, systemata oeconomica ad circumiecta singularia in propriis culturae modis se accommodare monstrans. Anno 1976, libro *Culture and Practical Reason* divulgato, coniunctionibus inter historiam et anthropologiam, modisque quibus culturae historiam comprehendunt et faciunt, studere coepit. Quamquam ipse totum Oceanum Pacificum attendebat, culturas Vitienses et Havaienses plerumque investigabat.

Sahlins in *Evolution and Culture* (1960) notiones evolutionis culturalis et neoevolutionismi attigit, et evolutionem societatum in "generalem" et "specificam" divisit. Evolutio generalis est inclinatio systematum culturalium socialiumque ad statum auctum multiplicitatis, ordinationis, et accommodationis ad circumiecta; attamen cum culturae non remotae essent, eorum proprietates commutantur et diffunduntur, sicut inventiones technologicae. Culturae ergo variis modis evolvuntur, dum variae res ad eos coniunctionibus variis variisque evolutionis stationibus introducuntur. 

Annis 1990 exeuntibus, Sahlins cum Gananath Obeyesekere de morte Capitanei Iacobi Cook in Insulis Havaianis anno 1779 vehementer disputavit. Animus disputationis erat rationalitatem indigenarum intellegere. Obeyesekere dixit indigenas eodem modo ac homines occidentales necessario cogitare, timens ne anthropolgi aliter arguendo eos irrationales et non civilizatos depingeret; Sahlins autem erga philosophiam Occidentalem scepticus manens, culturas vernaculas culturis occidentalibus distinctas aequalesque esse arguit.

Anno 2001, Sahlins factus est qui libros edendos parvo prelo nominato Prickly Paradigm curaret. Sodalis Academiae Nationalis Scientiarum electus est.

Eius frater erat Bernardus Sahlins (1922–2013), scriptor et comicus. Petrus Sahlins filius est historicus.

Libri
-----

* 1958. *Social Stratification in Polynesia.*
* 1962. *Moala: Culture and Nature on a Fijian Island.*
* 1960. *Evolution and Culture.* (Ed.)
* 1974. *Stone Age Economics.* ISBN 0422745308.
* 1968. *Tribesmen.*
* 1976. *Culture and Practical Reason* ISBN 0226733599.
* 1976. *The Use and Abuse of Biology.* ISBN 0472087770.
* 1981. *Historical Metaphors and Mythical Realities.* ISBN 0472027212.
* 1999. *Waiting for Foucault.* ISBN 1891754114.
* 1985. *Islands of History.* ISBN 0226733572.
* 1992. *Anahulu: The Anthropology of History in the Kingdom of Hawaii.* ISBN 0226733637.
* 1995. *How "Natives" Think: About Captain Cook, for Example.* ISBN 0-226-73368-8.
* 2000. *Culture in Practice.* ISBN 094229937X.
* 2002. *Waiting for Foucault, Still.* Sicagi: Prickly Paradigm Press. ISBN 9780971757509.
* 2004. *Apologies to Thucydides: Understanding History as Culture and Vice Versa.* ISBN 0226734005, ISBN 9780226734002.
* 2008. *The Western Illusion of Human Nature.* Sicagi: Prickly Paradigm Press. ISBN 9780979405723.
* 2012. *What Kinship Is—and Is Not.* Sicagi: University of Chicago Press. ISBN 9780226925127.
* 2015. *Confucius Institute: Academic Malware.* Sicagi: Prickly Paradigm Press. ISBN 9780984201082.
* 2017. *On Kings.* Cum David Graeber. HAU. ISBN 9780986132506.

Nexus interni
-------------

* Anthropologia oeconomica
* Prima Societas Affluens
* Venatio et collectio

Notae
-----

1. ↑  Alan Thomas, *tweet.*
2. ↑  Moore, Jerry D. 2009. "Marshall Sahlins: Culture Matters" in *Visions of Culture: an Introduction to Anthropological Theories and Theorists*, Walnut Creek, California: Altamira, pp. 365-385.
3. ↑  "Bernie Sahlins, co-founder of comedy troupe, dies at 90" .
4. ↑  Sahlins, Peter (2004). *Unnaturally French: Foreign Citizens in the Old Regime and After* .

Bibliographia
-------------

* Moore, Jerry D. 2009. "Marshall Sahlins: Culture Matters." In *Visions of Culture: an Introduction to Anthropological Theories and Theorists,* 365–85. Walnut Creek Californiae: Altamira.

Nexus externi
-------------

* *Prima Societas Adfluens.*
* Pagina interretialis professorum propria. Ex situ Facultatis Partis Anthropologiae Universitatis Sicagi
* 
* *Waiting for Foucault, Still*, libellus divulgatus anno 2002 a *Prickly Paradigm.*]
* "Poor Man, Rich Man, Big Man, Chief: Political types in Melanesia and Polynesia."

De controversia cum Obeyesekere (vide etiam Mors Cook, de reinventione anno 2004 primae picturae, a Ioanne Cleveley Minoris facta, Cook minus "idealizatum" monstrans:

* 
*